Watercool mount 4-hole S478 HK Rev2.5 | CPU - Houders | CPU - Waterkoelers | Waterkoeling | Aquatuning Netherlands
Hochwertige 4 Loch-Halterung aus Edelstahl für Sockel 478 Systeme. Nur zu dem...meer Saca: Spelers mág standpunt inneem | Netwerk24
Saca: Spelers mág standpunt inneem
Deur Johann de Jager 09 Julie 2020 17:37
Andrew Breetzke, die uitvoerende hoof van die Suid-Afrikaanse Krieketspelersvereniging. Foto: Gallo Images
Dít volg nadat die Protea-naatbouler Lungi Ngidi vandeesweek sy steun aan die Black Lives Matter (BLM)-beweging uitgespreek het.
Andrew Breetzke, Saca se uitvoerende hoof, sê hulle het vandeesweek in ’n gesprek met spelers die kwessie aangeraak en hulle daarop gewys dat hulle respek vir mekaar se regte moet hê.
Saca het Woensdag ’n vergadering gehad waarop die kapteins van die land se spanne teenwoordig was. Die uiteinde is dat elkeen op sy eie mening geregtig is.
“Die spelers kom volgende week voor die Solidarity Cup-driespan-wedstryd (3TC) bymekaar, waar hulle dit sal bespreek,” sê Breetzke.
Die drie spanne wat in die Solidarity Cup-wedstryd gaan speel, sal volgens ESPNcricinfo.com nie met ’n BLM-logo of enige inskrywing op hulle klere speel, soos wat in die eerste toets tussen die Engeland en die Wes-Indiese Eilande gesien is nie. Engeland en die Windies speel elk met ’n BLM-kenteken in hul hempskrae.
Die Windie-kaptein, Jason Holder, wys na die Black Lives Matter-kenteken op sy kraag. Foto: Getty Images
Die spelers, en selfs die skeidsregters, het ook op die eerste dag voordat spel begin het, gekniel om hul solidariteit met die beweging te betuig. Spelers van die Windies het ook elk ’n swart handskoen aangehad, wat hulle in ’n vuis omhoog gehou het terwyl hulle gekniel het.
Graeme Smith, Krieket Suid-Afrika (KSA) se direkteur van krieket, het aan cricinfo gesê die klere vir die Solidarity Cup-wedstryd is reeds drukkers toe. Hulle sal verskeie maniere bespreek hoe hulle dit nou kan behartig om die boodskap oor te dra.
Die Internasionale Krieketraad (IKR) het in die verlede opgetree teen spelers wat standpunte gemaak het wat polities beskou kon word.
Die IKR het egter verlede maand gesê hy sal nou ’n “gesondeverstand-benadering” volg met spelers wat ’n ideaal van meer gelykheid daarmee voorstaan.
Meer oor: Solidarity Cup | Saca | Blm-Logo | Andrew Breetzke | Black Lives Matter | Proteas | 3-Span-Krieket | Lungi Ngidi